Pindmontaažikomponent

Pindmontaažikomponent, pindliitekomponent või SMD-komponent (SMD ‒ lühend inglise keele sõnadest surface-mounted device) on elektroonikalülituse niisugune üksikosa, mis monteeritakse jootmise (tarbe korral ka liimimise) teel trükkplaadi pinnale (seega mitte läbi plaadi puuritud aukude).
pisi|Komponentide pindmontaaži näide

Pindmontaaži hakati elektroonikatööstuses rakendama 1980. aastail. Pindmontaaži eeliseid varasemate montaažimeetoditega võrreldes:
komponentide suurem paigaldustihedus;
võimalus monteerida komponente trükkplaadi mõlemale küljele;
kompaktsuse tulemusena paremad lülituse elektrilised parameetrid, näiteks väiksemad parasiitmahtuvused ja -induktiivsused;
sobivus montaaži automatiseerimiseks ja saritootmiseks;
seadmete lihtsam kvaliteedikontroll ja suurem töökindlus.

Pindmontaažiks toodetakse nii passiivkomponente (takisteid, kondensaatoreid, induktiivpoole, filterelemente, releesid) kui ka aktiivkomponente (dioode, transistore, mikrolülitusi). 

pisi|150px|Liistakukujulised kondensaatorid ja takistid

SMD-takistid ja -kondensaatorid on ristkülikukujulised liistakud ehk kiibid, mille suurust (pikkust ja laiust) tähistatakse tollikoodis (ühikuks 1/100 tolli) või meeterkoodis (ühikuks 1/10000 m = 0,1 mm). Näiteks 1,0 × 0,5 mm suuruse kiibi tähis on tollikoodis 0402 ja meeterkoodis 1005. Liistaku paksus on enamasti 1/40 tolli ≈ 0,6 mm. Liistakutele võib olla märgitud nimiparameetrite tähised. Näiteks SMD-takistil tähistatakse nimitakistust kolme numbriga: kaks esimest väljendavad takistusväärtust ja kolmas 10 astendajat: 
561 = 56 × 101 = 56 × 10 = 560 Ω
472 = 47 × 102 = 47 × 100 = 4700 Ω = 4,7 kΩ
394 = 39 × 104 = 39 × 10 000 = 390 000 Ω = 390 kΩ

+ SMD-kondensaatorite ja -takistite tüüpsuuruste tähised ja mõõtmed TüüpsuurusetollikoodTüüpsuurusemeetrikoodPikkus Lmm (± 0,2 mm)Laius Bmm (± 0,2 mm)Mitmekihilisedkondensaatorid TantaalkondensaatoritetähtkoodTakistid 01005  0402  0,4  0,2  +  –  + 0201  0603  0,6  0,3  +  –  + 0402  1005  1,0  0,5  X  –  + 0603  1608  1,6  0,8  +  –  X 0805  2012  2,0  1,2  +  R  + 1020  2550  2,5  5,0  –  –  + 1206  3216  3,2  1,6  +  A  + 1210  3225  3,2  2,5  +  –  + 1218  3146  3,1  4,6  –  –  + 1225  3164  3,1  6,4  –  –  + 1411  3528  3,5  2,8  –  B  ‒ 1808  4520  4,5  2,0  +  –  – 1812  4532  4,5  3,2  +  –  – 2010  5025  5,0  2,5  –  –  + 2220  5750  5,7  5,0  X  –  – 2312  6032  6,0  3,2  –  C  – 2512  6330  6,3  3,0  –  –  + 2917  7343  7,3  4,3  –  D  – 2924  7361  7,3  6,1  +  –  ‒
Vaata ka
Elektroonikatoodete tehnoloogia
Kategooria:Elektroonikakomponendid